‘ಚಪಾಕ್’ ಚಿತ್ರದಲ್ಲಿ ಅಪರಾಧಿಗಳ ಹೆಸರನ್ನು ಹಿಂದೂ ಹೆಸರಾಗಿ ಬದಲಾಯಿಸಲಾಗಿಲ್ಲ - FACTLY
Sai Krishna Muthyanolla
January 13, 2020
ನಟಿ ದೀಪಿಕಾ ಪಡುಕೋಣೆ ಅವರ ಹೊಸ ಚಿತ್ರ ‘ಚಪಾಕ್’’ ಆಸಿಡ್ ದಾಳಿಗೆ ಒಳಗಾದ ಲಕ್ಷ್ಮಿ ಅಗರ್ವಾಲ್ ಅವರ ನೈಜ ಕಥೆಯನ್ನು ಆಧರಿಸಿದೆ. ನಿಜ ಜೀವನದ ಅಪರಾಧಿಗಳ ಹೆಸರನ್ನು (‘ನದೀಮ್ ಖಾನ್’) ಚಲನಚಿತ್ರದಲ್ಲಿ ಹಿಂದೂ ಹೆಸರಾಗಿ (‘ರಾಜೇಶ್ / ರಾಕೇಶ್’) ಬದಲಾಯಿಸಲಾಗಿದೆ ಎಂದು ಸಾಮಾಜಿಕ ಮಾಧ್ಯಮದಲ್ಲಿ ವ್ಯಾಪಕವಾಗಿ ಹಂಚಿಕೊಳ್ಳಲಾಗುತ್ತಿದೆ. ಪೋಸ್ಟ್‌ನಲ್ಲಿ ಮಾಡಿದ ಹಕ್ಕನ್ನು ವಿಶ್ಲೇಷಿಸಲು ಪ್ರಯತ್ನಿಸೋಣ.
ಪ್ರತಿಪಾದನೆಯಲ್ಲಿ ಅಪರಾಧಿಗಳ ಹೆಸರನ್ನು ‘ಚಪಾಕ್’ಚಲನಚಿತ್ರದಲ್ಲಿ ಹಿಂದೂ ಹೆಸರಾಗಿ (‘ರಾಜೇಶ್ / ರಾಕೇಶ್’) ಬದಲಾಯಿಸಲಾಗಿದೆ.
ಸತ್ಯ: ‘ಚಪಾಕ್’ ಚಲನಚಿತ್ರದಲ್ಲಿ, ಅಪರಾಧಿಗಳ ಹೆಸರನ್ನು ಹಿಂದೂ ಹೆಸರಾಗಿ ಬದಲಾಯಿಸಲಾಗಿಲ್ಲ. ಚಿತ್ರದಲ್ಲಿ ಅಪರಾಧಿಗಳ ಹೆಸರು ‘ಬಶೀರ್’, ‘ರಾಜೇಶ್ / ರಾಕೇಶ್’ ಅಲ್ಲ. ಆದ್ದರಿಂದ ಪೋಸ್ಟ್‌ನಲ್ಲಿ ಮಾಡಿದ ಹಕ್ಕು ತಪ್ಪಾಗಿದೆ.
ದೆಹಲಿ ಹೈಕೋರ್ಟ್‌ನ ತೀರ್ಪಿನಲ್ಲಿ, ಲಕ್ಷ್ಮಿಯ ಮೇಲೆ ಆಸಿಡ್‌ನಿಂದ ಹಲ್ಲೆ ನಡೆಸಿದ ಪ್ರಕರಣದಲ್ಲಿ ಇಬ್ಬರು ಶಿಕ್ಷೆಗೊಳಗಾಗಿದ್ದನ್ನು ಕಾಣಬಹುದು. ಒಬ್ಬರು ‘ನಯೀಮ್ ಖಾನ್’ ಅಲಿಯಾಸ್ ‘ಗುಡ್ಡು’, ಇನ್ನೊಬ್ಬರು ‘ರಾಖಿ’ ಎಂಬ ಮಹಿಳೆ. ಚಿತ್ರದಲ್ಲಿ ‘ನಯೀಮ್ ಖಾನ್’ ಹೆಸರನ್ನು ಹಿಂದೂ ಹೆಸರಾಗಿ ಬದಲಾಯಿಸಲಾಗಿದೆ ಎಂದು ಹೇಳಲಾಗುತ್ತಿದೆ. ಹೆಸರನ್ನು ನಿಜವಾಗಿ ಬದಲಾಯಿಸಲಾಗಿದೆಯೇ ಎಂದು ಕಂಡುಹಿಡಿಯಲು ಪ್ರಯತ್ನಿಸೋಣ.
ಹೆಸರು ಬದಲಾವಣೆ ಮಾಡಲಾಗಿದೆ ಎಂದು ಹೇಳಿಕೊಳ್ಳುವ ಪೋಸ್ಟ್‌ಗಳು ಮತ್ತು ಟ್ವೀಟ್‌ಗಳು ವೈರಲ್‌ ಆಗುತ್ತಿದ್ದಂತೆ, ‘ಚಪಾಕ್’ನ ಚಲನಚಿತ್ರ ಪ್ರದರ್ಶನವನ್ನು ವೀಕ್ಷಿಸಿದ ವಿವಿಧ ಮಾಧ್ಯಮ ಸಂಸ್ಥೆಗಳು ಜನರು ಅಪರಾಧಿಗಳ ಹೆಸರನ್ನು ಹಿಂದೂ ಹೆಸರಾಗಿ ಬದಲಾಯಿಸಲಾಗಿಲ್ಲ ಎಂದು ಸ್ಪಷ್ಟಪಡಿಸಿದ್ದಾರೆ. ಚಲನಚಿತ್ರದಲ್ಲಿನ ಅಪರಾಧಿಗಳ ಹೆಸರು ‘ಬಶೀರ್’ ಎಂದು ವಿವಿಧ ಸುದ್ದಿ ಸಂಸ್ಥೆಗಳು ಲೇಖನದಲ್ಲಿ ಪ್ರಕಟಿಸಿವೆ, ಆದರೆ ಮಾಲ್ಟಿಯ (ಚಲನಚಿತ್ರದಲ್ಲಿ ಲಕ್ಷ್ಮಿಯ ಹೆಸರು) ಗೆಳೆಯನ ಹೆಸರು ‘ರಾಜೇಶ್’. ಲೇಖನಗಳನ್ನು ಇಲ್ಲಿ, ಇಲ್ಲಿ ಮತ್ತು ಇಲ್ಲಿ ಓದಬಹುದು. ಅಲ್ಲದೆ, ‘ಚಪಾಕ್’ ಚಲನಚಿತ್ರದ ವಿಮರ್ಶೆಗಳಲ್ಲಿ, ಅಪರಾಧಿಗಳ ಹೆಸರನ್ನು ಹಿಂದೂ ಹೆಸರಾಗಿ ಬದಲಾಯಿಸಲಾಗಿಲ್ಲ ಎಂದು ಓದಬಹುದು.
ಹೆಸರನ್ನು ಹಿಂದೂ ಹೆಸರಾಗಿ ಬದಲಾಯಿಸಲಾಗಿದೆ ಎಂದು ಹೇಳಿಕೊಂಡ ಲೇಖನವೊಂದನ್ನು (ಆರ್ಕೈವ್ ಮಾಡಲಾಗಿದೆ) ಬರೆದಿರುವ ‘ಸ್ವರಾಜ್ಯ’ ಎಂಬ ಸುದ್ದಿ ಸಂಸ್ಥೆ ಈಗ ತನ್ನ ಶೀರ್ಷಿಕೆಯನ್ನೂ ಬದಲಾಯಿಸಿದೆ.
ಒಟ್ಟಾರೆಯಾಗಿ ಹೇಳುವುದಾದರೆ, ಅಪರಾಧಿಗಳ ಹೆಸರನ್ನು‘ಚಪಾಕ್’ಚಲನಚಿತ್ರದಲ್ಲಿ ಹಿಂದೂ ಹೆಸರಾಗಿ ಬದಲಾಯಿಸಲಾಗಿಲ್ಲ.